**LĪGUMS Nr. 3-25/8**

|  |  |
| --- | --- |
| Liepājā | 2017.gada 14.septembrī |

Pamatojoties uz iepirkuma „Par TETRA rāciju sistēmas piegādi un ieviešanu” (LPP 2017/109) rezultātiem, kas veikts “Interreg Latvija – Lietuva pārrobežu sadarbības programmas 2014. – 2020.gadam” projekta "Koordinācijas attīstība un kapacitātes palielināšana glābējiem Baltijas jūras piekrastē" ("Coordination development and capacity building of rescuers along Baltic seashore") ar identifikācijas numuru LLI-92 ietvaros, *Liepājas pilsētas Pašvaldības policija, tās priekšnieka Normunda Dīķa personā, kurš rīkojas uz Liepājas pilsētas domes 2006.gada 13.aprīļa nolikuma Nr.16 “Liepājas pilsētas Pašvaldības policijas nolikums”* *pamata*, (turpmāk saukts Pasūtītājs), un *SIA “BELSS”, tās valdes priekšsēdētāja Tāļa Ziediņa* *personā*, *kurš rīkojas uz statūtu pamata* (turpmāk tekstā – Izpildītājs), līdzēji saukti arī atsevišķi – Puse, kopā tekstā Puses, noslēdz šādu līgumu (turpmāk tekstā – Līgums).

* 1. **Līguma priekšmets**
  2. Izpildītājs apņemas piegādāt, uzstādīt, nokonfigurēt trīs TETRA tīkla radiosakaru antenas, trīs pārvietojamās TETRA tīkla rācijas ar papildaprīkojumu, trīs stacionārās TETRA tīkla rācijas ar papildaprīkojumu, un nepieciešamības gadījumā nodrošināt apmācību, konsultācijas par TETRA tīkla radiosakaru lietošanu, uzstādīšanu un nepieciešamās frekvences lietošanu 2 (divu) gadu laikā (turpmāk tekstā – Preces) Pasūtītāja pārstāvja norādītajās adresēs Liepājas pilsētas administratīvajā teritorijā saskaņā ar Līguma noteikumiem, tā pielikumiem un Pasūtītāja norādījumiem(turpmāk viss kopā saukts – Darbs).
  3. Preču garantijas termiņā Izpildītājs nodrošina Precēm nepieciešamās garantijas apkopes, tai skaitā visas, kuras iekārtām noteicis to ražotājs, bez papildu samaksas tādā apmērā, lai būtu spēkā visi garantijas nosacījumi atbilstoši Līguma 4.sadaļas nosacījumiem.
  4. Šī Līguma neatņemamas sastāvdaļas ir:
     1. Izpildītāja tehniskā specifikācija iepirkumam LPP 2017/109 (1.pielikums);
     2. Izpildītāja finanšu piedāvājums iepirkumam LPP 2017/109 (2.pielikums).

1. **Piegādes noteikumi un termiņš**
   1. Izpildītājam jāveic visu Līguma 1.pielikumā minēto Preču piegāde un nepieciešamības gadījumā jānodrošina apmācību, konsultācijas par Preču lietošanu, uzstādīšanu iespējami īsā termiņā, bet ne vēlāk kā 4 (četru) nedēļu laikā no Līguma noslēgšanas dienas.
   2. Preču piegādes laiks jāsaskaņo ar Pasūtītāju, par to paziņojot Pasūtītājam vismaz 2 (divas) darba dienas pirms piegādes veikšanas.
   3. Piegādātajām Precēm jābūt kvalitatīvām, jaunām, nelietotām, ražotāja iepakojumā ar jebkuriem nepieciešamajiem dokumentiem. Iepakojumam jāatbilst vispārpieņemtiem starptautiskiem standartiem. Izpildītājam jānodrošina, ka visas iekārtas tiks piegādātas oriģinālā rūpnīcas iepakojumā.
   4. Pēc Preču piegādes Izpildītājs nodod Preces Pasūtītājam ar nodošanas – pieņemšanas aktu, kurus paraksta Pasūtītāja un Izpildītāja pilnvarotās personas. Aktam pievienojami visi dokumenti par uzstādītajām iekārtām.
   5. Izpildītājs var veikt piegādes pa daļām, attiecīgi par katru piegādi sastādot nodošanas – pieņemšanas aktu saskaņā ar Līguma 2.4.punktu.
   6. Ja piegādātās Preces neatbilst Līguma noteikumiem, Pasūtītājs var atteikties parakstīt nodošanas – pieņemšanas aktu līdz brīdim, kamēr visi trūkumi ir novērsti. Ja trūkumu novēršanai noteiktais laiks pārsniedz Līguma 2.1.punktā noteikto Līguma izpildes termiņu, par var tikt aprēķināts līgumsods atbilstoši Līguma noteikumiem.
   7. Pēc Pasūtītāja pārstāvja pieprasījuma, Izpildītājam 3 (trīs) darba dienu laikā jāsniedz rakstiska informācija Pasūtītājam par Līguma izpildes gaitu.
2. **Maksājumu un norēķinu kārtība**
   1. Līgumcena par pilnīgu, savlaicīgu un kvalitatīvu Darbuir EUR 3987,00 (*trīs tūkstoši deviņi simti astoņdesmit septiņi eiro, 00 centi*), pievienotās vērtības nodoklis 21% EUR 837,27 (*astoņi simti trīsdesmit septiņi eiro, 27 centi*), kas kopā sastāda **EUR 4824,27 (*četri tūkstoši astoņi simti divdesmit četri eiro, 27 centi*)**.
   2. Samaksa par Darbu tiek veikta kā galīgais norēķins 30 (*trīsdesmit*) dienu laikā pēc nodošanas – pieņemšanas akta parakstīšanas un attiecīga rēķina saņemšanas.
   3. Samaksa tiek veikta ar pārskaitījumu uz Izpildītāja norādīto kontu kredītiestādē.
   4. Maksājums uzskatāms par izdarītu dienā, kad Pasūtītājs ir veicis apmaksu uz Izpildītāja norādīto kontu kredītiestādē.
3. **Garantija**
   1. Garantija Precēm tiek noteikta saskaņā ar iepirkuma specifikācijā un Izpildītāja piedāvājumā norādīto termiņu, kas sākas pēc nodošanas – pieņemšanas akta parakstīšanas.
   2. Garantijas laikā reakcijas laiks: 2h (*divas stundas*) Pasūtītāja darba laikā, 8h (*astoņas stundas*) ārpus Pasūtītāja darba laika.
   3. Garantijas bojājumu novēršanai atvēlētais laiks: 24h (*divdesmit četras stundas*). Izpildītājam aizvietojot bojāto tehnikas vienību ar funkcionāli līdzīgu, iespējams vienoties ar Pasūtītāju par ilgāku garantijas bojājumu novēršanas laiku
   4. Garantija tiek nodrošināta Preču piegādes un uzstādīšanas adresēs.
   5. Ja piegādātajai Precei Garantijas laikā ir nepieciešams veikt remontdarbus un tos nav iespējams veikt Preces piegādes adresē uz vietas, Izpildītājs nodrošina Preces pieņemšanu Pasūtītāja norādītajā adresē un aiztransportēšanu uz remonta veikšanas vietu, kā arī pēc garantijas remonta beigām nodrošina Preces nodošanu un uzstādīšanu Pasūtītāja norādītajā adresē.
   6. Garantijas laikā nepieciešamos remontdarbus, transportēšanas, izdevumus sedz Izpildītājs.
   7. Ja Izpildītājs garantijas termiņā un Līgumā norādītajā laikā atsakās novērst konstatētos trūkumus un defektus, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Izpildītājs sedz Pasūtītājam visas izmaksas un zaudējumus, kas radušies no savlaicīgas garantijas darbu neizpildes.
4. **NEPĀRVARAMA VARA**
   1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Pušu līgumsaistību izpildi.
   2. Izveidojoties nepārvaramas varas situācijai, viena Puse par to nekavējoties paziņo otrai Pusei rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, tās ilgums.
5. **PUŠU ATBILDĪBA**
   1. Puses ir atbildīgas par Līguma izpildi saskaņā ar Latvijas Republikā spēkā esošajiem normatīvajiem aktiem.
   2. Puses ir savstarpēji atbildīgas par līgumsaistību nepildīšanu un to nepienācīgu izpildi. Šajā gadījumā jāatlīdzina otrai Pusei nodarītie zaudējumi.
   3. Ja Pasūtītājs nokavē Līguma 3.2.punktā noteikto maksājuma termiņu Izpildītājam, tad Izpildītājs var piemērot Pasūtītājam līgumsodu 0,5% *(nulle komats piecu procentu)* apmērā no nesamaksātās summas par katru nokavēto dienu, bet ne vairāk par 10% *(desmit procentiem)* no Līgumā noteiktās līgumcenas.
   4. Ja Izpildītājs nokavē Līguma 2.1.punktā minētā Darba izpildes termiņu, tad Pasūtītājs var piemērot Izpildītājam līgumsodu 0,5% *(nulle komats piecu procentu)* apmērā no Līgumā noteiktās līgumcenas par nepiegādāto Preču apjomu par katru nokavēto dienu, bet ne vairāk par 10% *(desmit procentiem)* no Līgumā noteiktās līgumcenas. Turpmākie norēķini notiek pēc līgumsoda nomaksas.
   5. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.
6. **STRĪDU IZSKATĪŠANA**
   1. Visus strīdus un domstarpības par Līguma saistību izpildi Puses risina savstarpējo pārrunu ceļā.
   2. Ja Līguma 7.1.punktā noteiktajā kārtībā Puses nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.
7. **LĪGUMA DARBĪBAS LAIKS, GROZĪŠANA UN IZBEIGŠANA**
   1. Šis Līgums stājas spēkā ar tā parakstīšanas brīdi un ir spēkā līdz brīdim, kad Puses pilnībā izpildījušas savas saistības.
   2. Grozījumi un papildinājumi šajā Līgumā izdarāmi Pusēm vienojoties un noformējami rakstiski. Tie stājas spēkā, kad tos ir parakstījušas abas Puses un kļūst par Līguma sastāvdaļām.
   3. Pasūtītājs ir tiesīgs vienpusēji izbeigt Līgumu, ja Izpildītājs kavē Preču piegādes termiņu vairāk kā 20 (divdesmit) dienas.
   4. Ja Pasūtītājs izbeidz Līgumu saskaņā ar Līguma 8.3.punktā noteikto, Pasūtītājam ir tiesības piemērot Izpildītājam līgumsodu EUR 964,85 (20% no līgumcenas ar PVN) apmērā.
   5. Līguma izbeigšana iespējama tikai Līgumā un normatīvajos aktos noteiktajos gadījumos, kā arī pēc Pušu vienošanās.
8. **Pārstāvji un kontaktinformācija**
   1. Pasūtītāja pārstāvis ar šo Līgumu saistītu jautājumu risināšanā, kā arī attiecībā uz Darbu izpildi ir:
   2. Izpildītāja pārstāvis ar šo Līgumu saistītu jautājumu risināšanā, kā arī attiecībā uz Darbu izpildi ir:
   3. Puses vienojas, ka katrai Pusei ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otra Puse par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
9. **NOBEIGUMA NOTEIKUMI**
   1. Šis Līgums sastādīts un parakstīts 2 (divos) eksemplāros uz 3 (trīs) lapām latviešu valodā. Eksemplāriem ir vienāds juridisks spēks. Pie katras no Pusēm glabājas viens Līguma eksemplārs.
   2. Puses apņemas neizpaust trešajai personai jebkuru informāciju, kura tai kļuvusi zināma saistībā ar šī Līguma izpildi, izņemot gadījumus, kad to pieprasa varas institūcijas, pamatojoties uz normatīvajos aktos noteiktu pienākumu informāciju sniegt.
10. **PUŠU REKVIZĪTI**

|  |  |
| --- | --- |
| Pasūtītājs **Liepājas pilsētas pašvaldības policija**  Jelgavas iela 48,  Liepāja, LV-3401  Reģ.Nr.: 90000037587  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Normunds Dīķis  2017.gada 14.septembrī | Izpildītājs  **SIA “Belss”**  Kalvenes iela 22A,  Rīga, LV-1058  Reģ.Nr.: 40003237609  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālis Ziediņš  2017.gada \_\_\_.\_\_\_\_\_\_\_\_\_\_\_\_\_\_ |